**Αθήνα:** 05.11.2021

**Αρ. Πρωτ.:** 1426

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Παρέμβαση στο υπ. Παιδείας για τα κενά στο ΕΝΕΕΓΥΛ Ζακύνθου**

Τη διαμαρτυρία του Συλλόγου Γονέων και Κηδεμόνων Μαθητών/Μαθητριών του ΕΝ.Ε.Ε.ΓΥ.-Λ. Ζακύνθου σχετικά με τις ελλείψεις σε εκπαιδευτικό και βοηθητικό προσωπικό στο ΕΝ.Ε.Ε.ΓΥ.-Λ. Ζακύνθου, [μεταφέρει με επιστολή της η ΕΣΑμεΑ στο υπουργείο Παιδείας](https://www.esamea.gr/our-actions/ypdbmth/5416-mesi-kalypsi-theseon-ekpaideytikoy-kai-boithitikoy-prosopikoy-sto-en-e-e-gy-l-zakynthoy) και ζητά την άμεση παρέμβασή του για την κάλυψη των θέσεων.

Όπως επισημαίνει και ο Σύλλογος Γονέων και Κηδεμόνων Μαθητών/Μαθητριών του ΕΝ.Ε.Ε.ΓΥ.-Λ. Ζακύνθου, υπάρχουν λειτουργικά κενά στο εκπαιδευτικό και βοηθητικό προσωπικό στο σχολείο, τα οποία έχουν αποτυπωθεί από τη Διευθύντριά του, ως εξής:

- Βρεφονηπιοκόμος ΠΕ 87.09 (22 ώρες)

- Πληροφορικής ΠΕ 86 (11 ώρες)

- Τεχνολόγος ΠΕ 82 (11 ώρες)

- Αγγλικών ΠΕ 06 (10 ώρες)

- Καλλιτεχνικών ΠΕ 08 (4 ώρες)

- Θρησκευτικών ΠΕ 01 (5 ώρες)

- Οικονομίας ΠΕ 80 (4 ώρες)

- Αισθητικός ΠΕ 87.03 (5 ώρες)

- Νοσηλευτής ΠΕ 87.02 (3 ώρες)

Οι ελλείψεις σε εκπαιδευτικό και βοηθητικό προσωπικό, ειδικά αυτή την περίοδο της πανδημίας, οδηγούν σε συνωστισμό μαθητών με βαριές αναπηρίες, με ότι αυτό συνεπάγεται για την υγεία και για την ασφάλειά τους, αλλά και για την ποιοτική εκπαίδευση, η οποία πρέπει να τους διασφαλίζεται από την πολιτεία και τους πολιτειακούς θεσμούς, όπως επιτάσσει και η Διεθνής Σύμβαση του ΟΗΕ για τα Δικαιώματα των Ατόμων με Αναπηρία.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |